CELEX: 62021TN0426
Language: hr
Date: 2021-07-14 00:00:00
Title: Predmet T-426/21: Tužba podnesena 14. srpnja 2021. – Assaad/Vijeće

23.8.2021   
            
            
               HR
            
            
               Službeni list Europske unije
            
            
               C 338/44
            
         
      Tužba podnesena 14. srpnja 2021. – Assaad/Vijeće
      (Predmet T-426/21)
      (2021/C 338/54)
      Jezik postupka: engleski
      
         Stranke
      
      
         Tužitelj: Nizar Assaad (Beirut, Libanon) (zastupnici: M. Lester, Barrister, G. Martin i C. Enderby Smith, Solicitors)
      
         Tuženik: Vijeće Europske unije
      
         Tužbeni zahtjev
      
      Tužitelj od Općeg suda zahtijeva da poništi Provedbenu odluku Vijeća (ZVSP) 2021/751 od 6. svibnja 2021. (1) i Provedbenu uredbu Vijeća (EU) 2021/743 od 6. svibnja 2021. (2), kojima se zamjenjuju unos 36. Priloga I. Odluci Vijeća 2013/255/ZVSP i unos 36. Priloga II. Uredbi Vijeća (EU) br. 36/2012 od 18. siječnja 2012. (u daljnjem tekstu: sporne mjere), u dijelu u kojem se odnose na tužitelja.
      
         Tužbeni razlozi i glavni argumenti
      
      U prilog osnovanosti svoje tužbe tužitelj navodi da je Vijeće u više navrata od 2011. tvrdilo da tužitelj nije osoba uvrštena u unos 36. Unijinih mjera ograničavanja u vezi sa Sirijom. Vijeće je spornim mjerama pokušalo promijeniti to stajalište i sada, bez ikakvog opravdanja te bez ikakve činjenične i pravne osnove, tvrdi da je tužitelj zapravo od 2011. uvršten na popis. Tužitelj svojim razlozima za poništenje osporava promjenu stajališta Vijeća u spornim mjerama, smatrajući da se ona zasniva na brojnim pogreškama u ocjeni; nezakonitoj retroaktivnosti, protivnoj načelu pravne sigurnosti; prekoračenju ili zlouporabi ovlasti Vijeća i povredi načela res judicata.
      
         (1)  SL 2021., L 160, str. 115.
      
         (2)  SL 2021., L 160, str. 1.